Заняткі ў школе праходзяць у дзве змены. У залежнасці ад таго, у які клас ходзіць навучэнец, адбываюцца яны тры або чатыры разы на тыдзень, па 2, 3 або 4 гадзіны, у залежнасці ад раскладу, які распрацоўваецца на пачатку кожнага навучальнага года. Пачынаюцца заняткі 1 верасня, заканчываюцца напрыканцы мая, пасля чаго два тыдні адводзяцца на практыку, якая адбываецца на адкрытым паветры. Канец кожнай чвэрці завяршаецца агульнашкольным праглядам, дзе выстаўляюцца выкананыя за чвэрць работы па малюнку, жывапісу і кампазіцыі. Апошняя чвэрць для выпускнікоў адводзіцца на выкананне заключных (экзаменацыйных) работ па малюнку, жывапісу і кампазіцыі.